  Наталья Тетерина Ижкарысь ипподромын ӟеч выжыысь вал вордонъя, вал спортъя но инкуазьын шаплы шутэтсконъя туала центр кылдытыны чаклало. Со сярысь Удмуртиысь гурт возёсъя но сиён-юонъя министр Ольга Абрамова, ипподромлэн кивалтӥсез Юрий Захаров но вал вордӥсьёс пумиськылэм бере удысэтлэн пресс-службаез ивортӥз. Туннэ нуналлы ипподромлэн валтӥсь ужпумез – интывылэз комплексной азинтон. Али солэн быдӟалаез 30 гектар, 14-ез со пӧлысь – ужын кутӥськисьтэм нюлэс. Ужась коргидлэн куд-ог люкетъёсаз частной кузёослэн 50 валъёссы уло. Ипподромлэн кивалтӥсьёссылэн нырысь-вылысь ужпумзы – пудоез ӟеч возьыны луонлыкъёс кылдытон. Пусъём, 2019-тӥ арын Ижкарысь ипподромлы 70 ар тырмоз. Тегъёс: Ижкар Удмуртия гуртвозёс ипподром валъёс гуртвозёсъяминистерство  